CELEX: 62014FN0009
Language: hr
Date: 2014-02-01 00:00:00
Title: Predmet F-9/14: Tužba podnesena 1. veljače 2014. – ZZ protiv EIB-a

7.7.2014   
            
            
               HR
            
            
               Službeni list Europske unije
            
            
               C 212/44
            
         Tužba podnesena 1. veljače 2014. – ZZ protiv EIB-a
   (Predmet F-9/14)
   2014/C 212/56
   Jezik postupka: talijanski
   
      Stranke
   
   
      Tužitelj: ZZ (zastupnici: L. Isola i G. Isola, odvjetnici)
   
      Tuženik: Europska investicijska banka
   
      Predmet i opis spora
   
   Poništenje izvješća o radu tužitelja za 2012. u dijelu u kojem mu se ne daje ocjena „exceptional performance” ili „very good performance”i ne predlaže ga se za promaknuće na položaj D te u dijelu u kojem se utvrđuju njegovi ciljevi za godinu 2013., poništenje smjernica za to izvješće i, naposljetku, određivanje da EIB tužitelju naknadi materijalnu i nematerijalnu štetu koju ovaj tvrdi da je pretrpio.
   
      Tužbeni zahtjev tužitelja
   
   
               —
            
            
               Poništiti
               
                           —
                        
                        
                           odluku koju je 18. prosinca 2012. donio Odbor za žalbe, vraćanje akata natrag tom tijelu i određivanje mjerila koja ono treba slijediti prilikom donošenja nove odluke;
                        
                     
                           —
                        
                        
                           smjernice koje je donijela uprava „Ljudski potencijali” sadržanih u „Note to Staff n. 722 PERSONNEL/S&D/D&P/2012-198” od 5. prosinca 2012. i pripadajućih „Guidelines to the 2012 annual staff appraisal exercise”, također i u dijelu u kojem se određuje da konačnu ocjenu treba sastaviti na određen način, ali se ne identificiraju mjerila koja ocjenjivač treba primijeniti;
                        
                     
         
               —
            
            
               podredno poništiti,
               
                           —
                        
                        
                           čitavo izvješće o radu za 2012., uključujući dio koji se odnosi na ocjenu, dio u kojem ta ocjena nije određena kao „exceptional performance” ili „very good performance” i u kojem se tužitelja ne predlaže za promaknuće na položaj D i, naposljetku, dio u kojem se utvrđuju njegovi ciljevi za 2013.;
                        
                     
                           —
                        
                        
                           sve kasnije i ranije povezane akte među kojima su svakako promaknuća iz obavijesti voditelja Odjela za ljudske potencijale iz svibnja 2012. pod naslovom „2011 staff appraisal exercise, award of promotions and titles”;
                        
                     
         
               —
            
            
               u svakom slučaju, naložiti EIB-u da naknadi prouzročenu materijalnu i nematerijalnu štetu (u skladu s određenim uvjetima) i da plati troškove postupka, kamate i novčanu revalorizaciju iznosa naknade i tih troškova.